《春日登粤秀山寻朝汉台故址》
清代·汪瑔

芜绝当年朝汉台，东风三月木棉开。祇今城郭余春色，如此江山称霸才。

翠羽珠玑曾北去，楼船戈戟竟西来。休论左纛无消息，沛邑歌风亦草莱。

作者简介：（1828—1891）浙江山阴人，客居广东，遂为番禺人，字芙生，一字越人，学者称谷庵先生。光绪间，先后入刘坤一、曾国荃幕，办理中外交涉。晚岁隐居著述。有《随山馆集》、《松烟小录》、《旅谭》等。